Не менш цікавай была другая частка пасяджэння. Тут загучалі жартоўныя творы зэльвенскіх творцаў (пася-джэнне праводзілася 1 красавіка, таму жарты былі вельмі дарэчы). Акрамя ўжо вядомых многім Аляксея Галаскока, Алены Карозы, Алены Букатай, Галіны Тарасік, весяліла членаў клуба і медсястра хірургічнага аддзялення Алена Пабудзей. Яна пазнаёміла прысутных з некалькімі мініяцюрамі і жартоўным вершам пра зэльвенскі “Евроопт”. Прысутным так спадабаліся гэтыя творы, што яны прасілі Алену прыходзіць у клуб часцей.